Z A P I S N I K

sa 17. sjednice Općinskog vijeća Općine Čepin održane 16. ožujka 2023. godine u vijećnici Općine Čepin, u Čepinu, K. Zvonimira 105.

Sjednicu je u 19,00 sati otvorio predsjednik Općinskog vijeća Robert Periša, utvrdivši da je sjednici nazočno 12 članova Vijeća od izabranih 15 te da Vijeće može pravovaljano odlučivati.

NAZOČNI ČLANOVI VIJEĆA:

1. Robert Periša
2. Ksenija Rajtek
3. Zoran Horvat
4. Miroslav Jerković
5. Velimir Džambić
6. Boris Marks
7. Dino Modrić
8. Nives Vidović
9. Tomislava Bareš
10. Marija Čačić (sjednici pristupila pod točkom 3.)
11. Vjekoslav Ćurić
12. Dražen Arnold

SJEDNICI NISU NAZOČNI:

1. Marko Brekalo
2. Dino Arambašić
3. Dario Skočibušić

Sjednici su također nazočni: općinski načelnik Dražen Tonkovac, zamjenik općinskog načelnika Ivan Žeravica, pročelnici Krešimir Crnković, Mirjana Cvitkušić i Marica Beraković, viši savjetnik Željko Mamić, direktor komunalnih poduzeća Željko Barišić, ravnateljica DV Zvončić Čepin Monika Tovarović, zapovjednik JVP Čepin Tomislav Nađ, vanjski suradnik Mihael Šilac, članovi Povjerenstva za zakup zemljišta Matija Krnić i Jure Novokmet.

Predsjednik vijeća upoznao je nazočne s predloženim dnevnim redom.

Pročelnik K. Crnković upoznao je nazočne s prijedlogom dopuna dnevnog reda:

* Odluka o davanju suglasnosti općinskom načelniku Općine Čepin za pokretanje postupka raskida Ugovora o zakupu zemljišta
* Odluka o davanju i korištenju prijenosnih računala vijećnicima Općinskog vijeća Općine Čepin

Općinsko vijeće Općine Čepin sa 10 glasova za i 1 glasom protiv usvojilo je predloženi dnevni red, kako slijedi:

**D N E V N I R E D**

1. Usvajanje zapisnika sa 16. sjednice Općinskog vijeća Općine Čepin
2. Donošenje Odluke o izmjenama i dopunama Odluke o izboru najpovoljnije ponude za zakup poljoprivrednog zemljišta u vlasništvu Republike Hrvatske na području Općine Čepin
3. Donošenje Odluke o raspoređivanju sredstava za financiranje političkih stranaka i nezavisnih vijećnika iz Proračuna Općine Čepin za 2023. godinu
4. Donošenje Provedbenog plana unaprjeđenja zaštite od požara za područje Općine Čepin za 2023. godinu
5. Donošenje Odluke o kriterijima, mjerilima i načinu financiranja Javne vatrogasne postrojbe Čepin u 2023. godini
6. Donošenje Zaključka o prihvaćanju Izvješća o izvršenju Plana djelovanja Općine Čepin u području prirodnih nepogoda za 2022. godinu
7. Donošenje Zaključka o davanju prethodne suglasnosti na Prijedlog Statuta Centra za kulturu Čepin
8. Donošenje Zaključka o davanju suglasnosti na Izvješće o radu Centra za kulturu Čepin za 2022. godinu
9. Donošenje Odluke o izmjenama i dopunama Odluke o sufinanciranju djelatnosti dadilja na području Općine Čepin
10. Donošenje Odluke o izmjenama i dopunama Odluke o socijalnoj skrbi na području Općine Čepin
11. Donošenje Odluke o izmjenama i dopunama Odluke o visini najma za Hrvatski dom u Čepinu
12. Donošenje Odluke o izmjenama i dopunama Odluke o visini najma za Lovački dom u Čepinu
13. Donošenje Odluke o izmjenama i dopunama Odluke o visini najma za Društveni dom u Čepinskim Martincima
14. Donošenje Pravilnika o izmjenama i dopunama Pravilnika o načinu i uvjetima sudjelovanja roditelja u cijeni programa Dječjeg vrtića Zvončić Čepin
15. Donošenje Odluke o utvrđivanju naknade za rad članova radnih tijela imenovanih od Općinskog vijeća Općine Čepin i općinskog načelnika Općine Čepin
16. Donošenje Odluke o izmjenama i dopunama Odluke o sufinanciranju troškova boravka djece s prebivalištem na području Općine Čepin u dječjim vrtićima i obrtima za čuvanje djece izvan područja Općine Čepin
17. Donošenje Odluke o obavljanju autotaksi prijevoza na području Općine Čepin
18. Donošenje Zaključka o davanju prethodne suglasnosti na Prijedlog II. Izmjena i dopuna Pravilnika o upisu djece i ostvarivanju prava i obveza korisnika usluga u Dječjem vrtiću Zvončić Čepin
19. Donošenje Odluke o utvrđivanju ekonomske cijene boravka djece u Dječjem vrtiću Zvončić Čepin za 2023./2024. godinu
20. Odluka o davanju suglasnosti općinskom načelniku Općine Čepin za pokretanje postupka raskida Ugovora o zakupu zemljišta
21. Odluka o davanju i korištenju prijenosnih računala vijećnicima Općinskog vijeća Općine Čepin
22. Razno

TOČKA 1. USVAJANJE ZAPISNIKA SA 16. SJEDNICE OPĆINSKOG VIJEĆA OPĆINE ČEPIN

Predsjednik Vijeća napominje da su vijećnici uz poziv za sjednicu primili zapisnik sa 16. sjednice Općinskog vijeća Općine Čepin.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Zapisnika.

Općinsko vijeće Općine Čepin je sa 10 glasova za i 1 suzdržanim glasom usvojilo zapisnik sa svoje 16. sjednice.

TOČKA 2. DONOŠENJE ODLUKE O IZMJENAMA I DOPUNAMA ODLUKE O IZBORU NAJPOVOLJNIJE PONUDE ZA ZAKUP POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU OPĆINE ČEPIN

S ovom točkom dnevnog reda nazočne je upoznao član Povjerenstva Matija Krnić objasnivši kako je Povjerenstvo utvrdilo dvije pogreške u odluci koje se odnose na Josipa Gašića i Dejana Kovačevića (koji je nazočan ovoj sjednici) te je iz toga razloga potrebno donijeti izmjene i dopune Odluke.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o izmjenama i dopunama Odluke o izboru najpovoljnije ponude za zakup poljoprivrednog zemljišta u vlasništvu Republike Hrvatske na području Općine Čepin.

Općinsko vijeće Općine Čepin jednoglasno je donijelo

ODLUKU

o izmjenama i dopunama Odluke o izboru najpovoljnije ponude za zakup poljoprivrednog zemljišta u vlasništvu Republike Hrvatske na području općine Čepin

(Odluka je sastavni dio ovog zapisnika)

TOČKA 3. DONOŠENJE ODLUKE O RASPOREĐIVANJU SREDSTAVA ZA FINANCIRANJE POLITIČKIH STRANAKA I NEZAVISNIH VIJEĆNIKA IZ PRORAČUNA OPĆINE ČEPIN ZA 2023. GODINU

S ovom točkom dnevnog reda nazočne je upoznao pročelnik K. Crnković.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o raspoređivanju sredstava za financiranje političkih stranaka i nezavisnih vijećnika iz Proračuna Općine Čepin za 2023. godinu.

Općinsko vijeće Općine Čepin jednoglasno je donijelo

ODLUKU

o raspoređivanju sredstava za financiranje političkih stranaka i nezavisnih vijećnika iz Proračuna Općine Čepin za 2023. godinu

(Odluka je sastavni dio ovog zapisnika)

TOČKA 4. DONOŠENJE PROVEDBENOG PLANA UNAPRJEĐENJA ZAŠTITE OD POŽARA ZA PODRUČJE OPĆINE ČEPIN ZA 2023. GODINU

S ovom točkom dnevnog reda nazočne je upoznao pročelnik K. Crnković.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Provedbenog plana unaprjeđenja zaštite od požara za područje Općine Čepin za 2023. godinu.

Općinsko vijeće Općine Čepin jednoglasno je donijelo

PROVEDBENI PLAN UNAPRJEĐENJA ZAŠTITE OD POŽARA ZA PODRUČJE

OPĆINE ČEPIN ZA 2023. GODINU

(Provedbeni plan sastavni je dio ovog zapisnika)

TOČKA 5. DONOŠENJE ODLUKE O KRITERIJIMA, MJERILIMA I NAČINU FINANCIRANJA JAVNE VATROGASNE POSTROJBE ČEPIN U 2023. GODINI

S ovom točkom dnevnog reda nazočne je upoznao pročelnik K. Crnković. Napominje kako je pri sastavljanju materijala učinjena greška te članak 2. i članak 3. treba izmijeniti. Gospodin T. Nađ upoznao je nazočne s potrebnim ispravcima.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o kriterijima, mjerilima i načinu financiranja Javne vatrogasne postrojbe Čepin u 2023. godini.

Općinsko vijeće Općine Čepin sa 11 glasova za i 1 suzdržanim glasom donijelo je

ODLUKU

o kriterijima, mjerilima i načinu financiranja Javne vatrogasne postrojbe Čepin

u 2023. godini

(Odluka je sastavni dio ovog zapisnika)

TOČKA 6. DONOŠENJE ZAKLJUČKA O PRIHVAĆANJU IZVJEŠĆA O IZVRŠENJU PLANA DJELOVANJA OPĆINE ČEPIN U PODRUČJU PRIRODNIH NEPOGODA ZA 2022. GODINU

S ovom točkom dnevnog reda nazočne je upoznala pročelnica M. Beraković.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Zaključka o prihvaćanju Izvješća o izvršenju Plana djelovanja Općine Čepin u području prirodnih nepogoda za 2022. godinu.

Općinsko vijeće Općine Čepin jednoglasno je donijelo

ZAKLJUČAK

o prihvaćanju Izvješća o izvršenju Plana djelovanja Općine Čepin u području

prirodnih nepogoda za 2022. godinu

(Zaključak je sastavni dio ovog zapisnika)

TOČKA 7. DONOŠENJE ZAKLJUČKA O DAVANJU PRETHODNE SUGLASNOSTI NA PRIJEDLOG STATUTA CENTRA ZA KULTURU ČEPIN

S ovom točkom dnevnog reda nazočne je upoznao ravnatelj Centra za kulturu Čepin Ž. Mamić rekavši kako se radi o usklađivanju sa zakonima.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Zaključka o davanju prethodne suglasnosti na Prijedlog Statuta Centra za kulturu Čepin.

Općinsko vijeće Općine Čepin sa 11 glasova za i 1 suzdržanim glasom donijelo je

ZAKLJUČAK

o davanju prethodne suglasnosti na Prijedlog Statuta Centra za kulturu Čepin

(Zaključak je sastavni dio ovog zapisnika)

TOČKA 8. DONOŠENJE ZAKLJUČKA O DAVANJU SUGLASNOSTI NA IZVJEŠĆE O RADU CENTRA ZA KULTURU ČEPIN ZA 2022. GODINU

S ovom točkom dnevnog reda nazočne je upoznao ravnatelj Centra za kulturu Čepin Ž. Mamić istaknuvši najznačajnije iskorake Centra.

Predsjednik Vijeća otvara raspravu.

U raspravi je sudjelovala vijećnica M. Čačić.

Predsjednik Općinskog vijeća zaključuje raspravu i stavlja na glasovanje prijedlog Zaključka o davanju suglasnosti na Izvješće o radu Centra za kulturu Čepin za 2022. godinu.

Općinsko vijeće Općine Čepin sa 10 glasova za i 2 suzdržana glasa donijelo je

ZAKLJUČAK

o davanju suglasnosti na Izvješće o radu Centra za kulturu Čepin za 2022. godinu

(Zaključak je sastavni dio ovog zapisnika)

TOČKA 9. DONOŠENJE ODLUKE O IZMJENAMA I DOPUNAMA ODLUKE O SUFINANCIRANJU DJELATNOSTI DADILJA NA PODRUČJU OPĆINE ČEPIN

S ovom točkom dnevnog reda nazočne je upoznao pročelnik K. Crnković rekavši kako je sufinanciranje djelatnosti dadilja do sada bilo 500,00 kn mjesečno, predlaže se povećanje na 100,00 eura mjesečno.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o izmjenama i dopunama Odluke o sufinanciranju djelatnosti dadilja na području Općine Čepin.

Općinsko vijeće Općine Čepin jednoglasno je donijelo

ODLUKU

o sufinanciranju djelatnosti dadilja na području Općine Čepin

(Odluka je sastavni dio ovog zapisnika)

TOČKA 10. DONOŠENJE ODLUKE O IZMJENAMA I DOPUNAMA ODLUKE O SOCIJALNOJ SKRBI NA PODRUČJU OPĆINE ČEPIN

S ovom točkom dnevnog reda nazočne je upoznao pročelnik K. Crnković rekavši kako se radi o usklađivanju odluke s novom valutom. Umjesto dosadašnjih 200,00 kn pomoći po djetetu će iznositi 27,00 eura.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o izmjenama i dopunama Odluke o socijalnoj skrbi na području Općine Čepin.

Općinsko vijeće Općine Čepin jednoglasno je donijelo

ODLUKU

o izmjenama i dopunama Odluke o socijalnoj skrbi na području Općine Čepin

(Odluka je sastavni dio ovog zapisnika)

TOČKA 11. DONOŠENJE ODLUKE O IZMJENAMA I DOPUNAMA ODLUKE O VISINI NAJMA ZA HRVATSKI DOM U ČEPINU

S ovom točkom dnevnog reda nazočne je upoznao pročelnik K. Crnković rekavši kako se radi o usklađivanju odluke s novom valutom. Cijene ostaju iste, „zaokružene“ na niži iznos.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o izmjenama i dopunama Odluke o visini najma za Hrvatski dom u Čepinu.

Općinsko vijeće Općine Čepin jednoglasno je donijelo

ODLUKU

o izmjenama i dopunama Odluke o visini najma za Hrvatski dom u Čepinu

(Odluka je sastavni dio ovog zapisnika)

TOČKA 12. DONOŠENJE ODLUKE O IZMJENAMA I DOPUNAMA ODLUKE O VISINI NAJMA ZA LOVAČKI DOM U ČEPINU

S ovom točkom dnevnog reda nazočne je upoznao pročelnik K. Crnković rekavši kako se radi o usklađivanju odluke s novom valutom. Cijene ostaju iste, „zaokružene“ na niži iznos.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o izmjenama i dopunama Odluke o visini najma za Lovački dom u Čepinu.

Općinsko vijeće Općine Čepin jednoglasno je donijelo

ODLUKU

o izmjenama i dopunama Odluke o visini najma za Lovački dom u Čepinu

(Odluka je sastavni dio ovog zapisnika)

TOČKA 13. DONOŠENJE ODLUKE O IZMJENAMA I DOPUNAMA ODLUKE O VISINI NAJMA ZA DRUŠTVENI DOM U ČEPINSKIM MARTINCIMA

S ovom točkom dnevnog reda nazočne je upoznao pročelnik K. Crnković rekavši kako se radi o usklađivanju odluke s novom valutom. Cijene ostaju iste, „zaokružene“ na niži iznos.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o izmjenama i dopunama Odluke o izmjenama i dopunama Odluke o visini najma za Društveni dom u Čepinskim Martincima.

Općinsko vijeće Općine Čepin jednoglasno je donijelo

ODLUKU

o izmjenama i dopunama Odluke o visini najma za Društveni dom

u Čepinskim Martincima

(Odluka je sastavni dio ovog zapisnika)

TOČKA 14. DONOŠENJE PRAVILNIKA O IZMJENAMA I DOPUNAMA PRAVILNIKA O NAČINU I UVJETIMA SUDJELOVANJA RODITELJA U CIJENI PROGRAMA DJEČJEG VRTIĆA ZVONČIĆ ČEPIN

S ovom točkom dnevnog reda nazočne je upoznala pročelnica M. Beraković rekavši kako se radi o usklađivanju odluke s novom valutom. Također je navela izmjene u člancima 7. i 13.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Pravilnika o izmjenama i dopunama Pravilnika o načinu i uvjetima sudjelovanja roditelja u cijeni programa Dječjeg vrtića Zvončić Čepin

Općinsko vijeće Općine Čepin sa 10 glasova za i 2 suzdržana glasa donijelo je

PRAVILNIK

o izmjenama i dopunama Pravilnika o načinu i uvjetima sudjelovanja roditelja u cijeni programa Dječjeg vrtića Zvončić Čepin

(Pravilnik je sastavni dio zapisnika)

TOČKA 15. DONOŠENJE ODLUKE O UTVRĐIVANJU NAKNADE ZA RAD ČLANOVA RADNIH TIJELA IMENOVANIH OD OPĆINSKOG VIJEĆA OPĆINE ČEPIN I OPĆINSKOG NAČELNIKA OPĆINE ČEPIN

S ovom točkom dnevnog reda nazočne je upoznao pročelnik K. Crnković.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o utvrđivanju naknade za rad članova radnih tijela imenovanih od Općinskog vijeća Općine Čepin i općinskog načelnika Općine Čepin.

Općinsko vijeće Općine Čepin sa 10 glasova za i 2 suzdržana glasa donijelo je

ODLUKU

Odluke o utvrđivanju naknade za rad članova radnih tijela imenovanih od Općinskog vijeća Općine Čepin i općinskog načelnika Općine Čepin

(Odluka je sastavni dio zapisnika)

TOČKA 16. DONOŠENJE ODLUKE O IZMJENAMA I DOPUNAMA ODLUKE O SUFINANCIRANJU TROŠKOVA BORAVKA DJECE S PREBIVALIŠTEM NA PODRUČJU OPĆINE ČEPIN U DJEČJIM VRTIĆIMA I OBRTIMA ZA ČUVANJE DJECE IZVAN PODRUČJA OPĆINE ČEPIN

S ovom točkom dnevnog reda nazočne je upoznao pročelnik K. Crnković rekavši kako se radi o usklađivanju odluke s novom valutom.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o izmjenama i dopunama Odluke o sufinanciranju troškova boravka djece s prebivalištem na području Općine Čepin u dječjim vrtićima i obrtima za čuvanje djece izvan područja Općine Čepin.

Općinsko vijeće Općine Čepin sa 10 glasova za i 2 suzdržana glasa donijelo je

ODLUKU

o izmjenama i dopunama Odluke o sufinanciranju troškova boravka djece s prebivalištem

na području Općine Čepin u dječjim vrtićima i obrtima za čuvanje djece

izvan područja Općine Čepin

(Odluka je sastavni dio zapisnika)

TOČKA 17. DONOŠENJE ODLUKE O OBAVLJANJU AUTOTAKSI PRIJEVOZA NA PODRUČJU OPĆINE ČEPIN

S ovom točkom dnevnog reda nazočne je upoznala pročelnica M. Beraković rekavši kako je istu potrebno donijeti sukladno Zakonu o prijevozu u cestovnom prometu.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o obavljanju autotaksi prijevoza na području Općine Čepin.

Općinsko vijeće Općine Čepin jednoglasno je donijelo

ODLUKU

o obavljanju autotaksi prijevoza na području Općine Čepin

(Odluka je sastavni dio ovog zapisnika)

TOČKA 18. DONOŠENJE ZAKLJUČKA O DAVANJU PRETHODNE SUGLASNOSTI NA PRIJEDLOG II. IZMJENA I DOPUNA PRAVILNIKA O UPISU DJECE I OSTVARIVANJU PRAVA I OBVEZA KORISNIKA USLUGA U DJEČJEM VRTIĆU ZVONČIĆ ČEPIN

S ovom točkom dnevnog reda nazočne je upoznala pročelnica M. Beraković rekavši kako će se promjene početi primjenjivati od nove pedagoške godine.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog zaključka o davanju prethodne suglasnosti na Prijedlog II. Izmjena i dopuna Pravilnika o upisu djece i ostvarivanju prava i obveza korisnika usluga u Dječjem vrtiću Zvončić Čepin.

Općinsko vijeće Općine Čepin sa 10 glasova za i 2 suzdržana glasa donijelo je

ZAKLJUČAK

o davanju prethodne suglasnosti na Prijedlog II. Izmjena i dopuna Pravilnika

o upisu djece i ostvarivanju prava i obveza korisnika usluga u

Dječjem vrtiću Zvončić Čepin

(Zaključak je sastavni dio ovog zapisnika)

TOČKA 19. DONOŠENJE ODLUKE O UTVRĐIVANJU EKONOMSKE CIJENE BORAVKA DJECE U DJEČJEM VRTIĆU ZVONČIĆ ČEPIN ZA 2023./2024. GODINU

S ovom točkom dnevnog reda nazočne je upoznala pročelnica M. Beraković rekavši kako će ekonomska cijena ostati ista kao i dosadašnja.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o utvrđivanju ekonomske cijene boravka djece u Dječjem vrtiću Zvončić Čepin za 2023./2024. godinu.

Općinsko vijeće Općine Čepin sa 10 glasova za i 2 suzdržana glasa donijelo je

ODLUKU

o utvrđivanju ekonomske cijene boravka djece u Dječjem vrtiću Zvončić Čepin

za 2023./2024. godinu

(Odluka je sastavni dio ovog zapisnika)

TOČKA 20. ODLUKA O DAVANJU SUGLASNOSTI OPĆINSKOM NAČELNIKU OPĆINE ČEPIN ZA POKRETANJE POSTUPKA RASKIDA UGOVORA O ZAKUPU ZEMLJIŠTA

S ovom točkom dnevnog reda nazočne je upoznala pročelnica M. Beraković rekavši kako su prilikom revizije svih ugovora koja je provedena zbog raspisivanja natječaja za zakup pronađena 3 ugovora s nepravilnostima te su isti upućeni s zatečenom dokumentacijom Županijskom državnom odvjetništvu i Ministarstvu poljoprivrede. Za ugovor sklopljen s Vladimirom Grgoševićem za katastarske čestice 383, 424 i 382/2 u k.o. Č. Martinci Odvjetništvo je predložilo jednostrani raskid ugovora, s obzirom da se radi o zemljištu u vlasništvu RH te Općina Čepin nije niti mogla sklopiti ugovor.

Za ugovor sklopljen s Igorom Arambašićem za katastarske čestice 4900/2, 4900/3 i 4901/1 u k.o. Čepin Općina je dobila anonimnu dojavu za zakupnik Igor Arambašić ne radi zemlju i nije više član OPG-a. Nakon što je Agencija za plaćanja u poljoprivredi, ribarstvu i ruralnom razvoju potvrdila kako je Igor Arambašić brisan iz OPG-a Zdenka Arambašića 2021. godine, a isto je utvrdila i inspekcija upućen je prijedlog jednostranog raskida ugovora Ministarstvu poljoprivrede i Državnom odvjetništvu.

Odvjetništvo se očitovalo kao nenadležno, a Ministarstvo poljoprivrede je (iako nije potrebna njihova suglasnost za raskid ugovora) uputilo na članak 43. Zakona koji je u skladu s člankom 7. Ugovora o zakupu.

Stoga se predlaže jednostrani raskid oba ugovora.

Predsjednik Vijeća otvara raspravu.

U raspravi je sudjelovao vijećnik D. Arnold.

Predsjednik Vijeća zaključuje je raspravu i stavlja na glasovanje prijedlog Odluke o davanju suglasnosti općinskom načelniku Općine Čepin za pokretanje postupka raskida Ugovora o zakupu zemljišta.

Općinsko vijeće Općine Čepin sa 9 glasova za, 1 glasom protiv i 2 suzdržana glasa donijelo je

ODLUKU

o davanju suglasnosti općinskom načelniku Općine Čepin za pokretanje postupka raskida Ugovora o zakupu zemljišta

(Odluka je sastavni dio ovog zapisnika)

TOČKA 21. ODLUKA O DAVANJU I KORIŠTENJU PRIJENOSNIH RAČUNALA VIJEĆNICIMA OPĆINSKOG VIJEĆA OPĆINE ČEPIN

S ovom točkom dnevnog reda nazočne je upoznao pročelnik K. Crnković rekavši kao će vijećnici zadužiti prijenosna računala te će ubuduće materijale za sjednice Općinskog vijeća dobivati u elektronskom obliku putem e-maila.

Gosp. M. Šilac detaljnije je upoznao vijećnike s opremom koju će zadužiti.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o davanju i korištenju prijenosnih računala vijećnicima Općinskog vijeća Općine Čepin.

Općinsko vijeće Općine Čepin jednoglasno je donijelo

ODLUKU

o davanju i korištenju prijenosnih računala vijećnicima Općinskog vijeća Općine Čepin

(Odluka je sastavni dio ovog zapisnika)

TOČKA 22. RAZNO

Kako se nitko nije javio za raspravu predsjednik Općinskog vijeća zaključuje ovu točku.

Sjednica je zaključena u 20,05 sati.

KLASA:024-01/23-01/1

URBROJ: 2158-12-23-5

PREDSJEDNIK

OPĆINSKOG VIJEĆA

Robert Periša, dipl. oec.